На основу члана 4. став 3. Закона о фискализацији („Службени гласник РС”, бр. 153/20, 96/21 и 138/22) и члана 42. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14-УС, 44/14 и 30/18-др. закон),

Влада доноси

У Р Е Д Б У

О ИЗМЕНИ УРЕДБЕ О ОДРЕЂИВАЊУ ДЕЛАТНОСТИ КОД ЧИЈЕГ ОБАВЉАЊА НЕ ПОСТОЈИ ОБАВЕЗА ЕВИДЕНТИРАЊА ПРОМЕТА НА МАЛО ПРЕКО ЕЛЕКТРОНСКОГ ФИСКАЛНОГ УРЕЂАЈА

Члан 1.

У Уредби о одређивању делатности код чијег обављања не постоји обавеза евидентирања промета на мало преко електронског фискалног уређаја („Службени гласник РС”, бр. 32/21, 117/21, 51/22, 141/22 и 85/23), у члану 4а речи: „31. децембром 2024. године” замењују се речима: „31. децембром 2025. године”.

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број:110-12199/2024

У Београду, 12. децембра 2024. године

В Л А Д А

ПРЕДСЕДНИК

Милош Вучевић,с.р.

О Б Р А З Л О Ж Е Њ Е

I. ПРАВНИ ОСНОВ

Правни основ за доношење ове уредбе садржан је у члану 4. став 3. Закона о фискализацији („Службени гласник РС”, бр. 153/20, 96/21 и 138/22), којим је прописано да Влада може, полазећи од техничких и функционалних карактеристика електронских фискалних уређаја и специфичности одређене делатности, на заједнички предлог министарства надлежног за послове финансија и министарства надлежног за послове трговине, одредити делатности код чијег обављања не постоји обавеза евидентирања промета на мало преко електронског фискалног уређаја, као и на основу члана 42. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14-УС, 44/14 и 30/18-др. закон), према коме Влада уредбом подробније разрађује однос уређен законом, у складу са сврхом и циљем закона.

II. РАЗЛОЗИ ЗА ДОНОШЕЊЕ УРЕДБЕ

Разлози за доношење ове уредбе садржани су у потреби да се појединим делатностима због своје специфичности продужи рок за ослобођење од обавезе евидентирања промета преко електронског фискалног уређаја.

Наиме, предлаже се продужење рока за усагашавање са новим моделом фискализације у смислу да обвезници фискализације који се баве продајом добара и услуга на пијачним тезгама и сличним објектима немају обавезу евидентирања промета на мало и примљених аванса за промет на мало преко електронског фискалног уређаја закључно са 31. децембром 2025. године, због специфичности обаваљања ове делатности.

III. ОБЈАШЊЕЊЕ ОСНОВНИХ ПРАВНИХ ИНСТИТУТА

И ПОЈЕДИНАЧНИХ РЕШЕЊА

У члану 1. Предлога уредбе предлаже се продужење рока за усагашавање са новим моделом фискализације у смислу да обвезници фискализације који се баве продајом добара и услуга на пијачним тезгама и сличним објектима немају обавезу евидентирања промета на мало и примљених аванса за промет на мало преко електронског фискалног уређаја закључно са 31. децембром 2025. године, због специфичности обаваљања ове делатности.

У члану 2. прописује се ступање на снагу ове уредбе.

IV. СРЕДСТВА НЕОПХОДНА ЗА СПРОВОЂЕЊЕ УРЕДБЕ

За спровођење ове уредбе није потребно обезбедити посебна средства у буџету Републике Србије.

V. АНАЛИЗА ЕФЕКАТА УРЕДБЕ

**1. Кључна питања за анализу постојећег стања и правилно дефинисање промене која се предлаже**

*1) Који показатељи се прате у области, који су разлози због којих се ови показатељи прате и које су њихове вредности? Да ли се у предметној области спроводи или се спроводио документ јавне политике или пропис? Представити резултате спровођења тог документа јавне политике или прописа и образложити због чега добијени резултати нису у складу са планираним вредностима.*

Прате се показатељи (приходи од пореза на додату вредност, број евидентираних прекршаја у области фискализације, број обављених надзора, број фискализација и дефискализација у току године, итд.), чије је кретање основа за анализу одвијања процеса евидентирања промета на мало преко електронског фискалног уређаја, за утврђивање проблема наплате пореза насталих током примене Закона о фискализацији, као и њихове стварне величине, узрока и последица. Осим тога, ови показатељи представљају услов за процену индикатора као што су учешће сиве економије у БДП Републике Србије и удео ПДВ јаза у БДП.

Закон о фискализацији чије је основно начело - свеобухватна фискализација, као и имплементација нових техничких решења омогућавају Пореској управи да поједностави систем контроле уз много веће могућности за адекватну анализу ризика постојања пореске евазије код обвезника фискализације и повећање обухвата канцеларијске контроле, што ће у великој мери повећати ефикасности рада Пореске управе и смањити степен активности код самог пореског обвезника, што ће и на страни пореског обвезника умањити трошкове и активности које нису директно везане за њихово пословање. Како је свеобухватна фискализација основни принцип и начело новог модела фискализације, само у одређеним случајевима прописано је да, полазећи од техничких и функционалних карактеристика електронских фискалних уређаја и специфичности одређене делатности, на заједнички предлог министарства надлежног за послове финансија и министарства надлежног за послове трговине, Влада може одредити делатности код чијег обављања не постоји обавеза евидентирања промета на мало преко електронског фискалног уређаја.

*2) Који су важећи прописи и документи јавних политика од значаја за промену која се предлаже и у чему се тај значај огледа?*

Документ који је од значаја за одређивање делатности које су ослобођене обавезе евидентирања промета на мало преко електронског фискалног уређаја је Закон о фискализацији („Службени гласник РС”, бр. 153/20, 96/21 и 138/22).

*3) Да ли су уочени проблеми у области и на кога се они односе? Представити узроке и последице проблема.*

Заинтересоване стране (привредни субјекти) указале су на проблеме у вези са евидентирањем промета на мало преко електронског фискалног уређаја, те се након детаљне анализе овом уредбом предлаже да се предлогом уредбе пропише продужење рока за усагашавање са новим моделом фискализације у смислу да обвезници фискализације који се баве продајом добара и услуга на пијачним тезгама и сличним објектима немају обавезу евидентирања промета на мало и примљених аванса за промет на мало преко електронског фискалног уређаја закључно са 31. децембром 2025. године, због специфичности обаваљања ове делатности, имајући у виду различиту техничку опремљеност, као и потребу успостављања минималних стандарда за имплементацију правила о евидентирању промета у складу са прописима из области фискализације.

*4) Која промена се предлаже? Да ли је промена заиста неопходна и у ком обиму?*

Предлогом уредбе предлаже се продужење рока за усагашавање са новим моделом фискализације у смислу да обвезници фискализације који се баве продајом добара и услуга на пијачним тезгама и сличним објектима немају обавезу евидентирања промета на мало и примљених аванса за промет на мало преко електронског фискалног уређаја закључно са 31. децембром 2025. године, због специфичности обаваљања ове делатности.

*5) На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај.*

Циљне групе су привредни субјекти који се баве продајом добара и услуга на пијачним тезгама и сличним објектима.

*6) Да ли постоје важећи документи јавних политика којима би се могла остварити жељена промена и о којим документима се ради?*

Не постоје важећи документи јавних политика којим би се могла остварити промена предложена овом уредбом.

*7) Да ли је промену могуће остварити применом важећих прописа?*

Имајући у виду да су предложена решења нормативна материја, нема могућности да се циљеви који се желе постићи реше без доношења уредбе.

Уређивањем ове материје уредбом даје се допринос правној сигурности и обезбеђује транспарентност у вођењу пореске политике. Наиме, уредба је подзаконски акт који ствара једнака права и обавезе за све субјекте који се нађу у истој пореско-правној ситуацији, чиме се постиже транспарентност у њеној примени.

С обзиром на то да се овом уредбом уређује материја за делатности за које не постоји обавеза евидентирања промета на мало преко електронског фискалног уређаја, промену није могуће остварити применом важећих прописа.

*8) Квантитативно (нумерички, статистички) представити очекиване трендове у предметној области, уколико се одустане од интервенције (status quo).*

Недоношењем ове уредбе привредни субјекти који се баве продајом добара и услуга на пијачним тезгама и сличним објектима услед специфичности делатности, дошли би у ситуацију која би имала за последицу непотребно повећање административних трошкова, као и отежано пословање истих.

*9) Какво је искуство у остваривању оваквих промена у поређењу са искуством других држава, односно локалних самоуправа (ако је реч о јавној политици или акту локалне самоуправе)?*

*/*

**2. Кључна питања за утврђивање циљева**

*1) Због чега је неопходно постићи жељену промену на нивоу друштва? (одговором на ово питање дефинише се општи циљ).*

Неопходно је решити наведену промену у циљу несметаности и олакшавања пословања због специфичности обаваљања делатности када је реч продаји добара и услуга на пијачним тезгама и сличним објектима.

*2) Шта се предметном променом жели постићи? (одговором на ово питање дефинишу се посебни циљеви, чије постизање треба да доводе до остварења општег циља. У односу на посебне циљеве, формулишу се мере за њихово постизање).*

Промене које се желе постићи доношeњем ове уредбе су стварање оптималних услова за пословање привредних субјеката.

*3) Да ли су општи и* посебни циљеви усклађени са важећим документима јавних политика и постојећим правним оквиром, а *пре свега са приоритетним циљевима Владе?*

Доношење ове уредбе усклађено је са постојећим правним оквиром, а пре свега са приоритетним циљевима Владе у смислу сузбијања сиве економије имајући увиду да је прописивање ослобођења од обавезе евидентирања промета на мало преко електронског фискалног уређаја извршено врло рестриктивно.

*4) На основу којих показатеља учинка ће бити могуће утврдити да ли је дошло до остваривања општих односно посебних циљева?*

Посебан циљ показатеља учинка јесте несметаност и олакшавање пословања у обављању наведених делатности, као и смањење административних трошкова привредних субјеката који су ослобођени од обавезе евидентирања промета на мало преко електронског фискалног уређаја.

**3. Кључна питања за идентификовање опција јавних политика**

1. *Које релевантне опције (алтернативне мере, односно групе мера) за остварење циља су узете у разматрање? Да ли је разматрана „status quo” опција?*

„Status quo” опција није разматрана, водећи рачуна да би недоношењем ове уредбе поједини привредни субјекти били стављени у положај који се огледа кроз повећање трошкова и непотребног администрирања.

Не постоје алтернативне мере за остварење циља имајући у виду да су предложена решења нормативна материја тако да нема могућности да се циљеви који се желе постићи реше без доношења уредбе.

1. *Да ли су, поред регулаторних мера, идентификоване и друге опције за постизање жељене промене и анализирани њихови потенцијални ефекти?*

Измена регулаторног оквира је основни услов који је потребно да буде испуњен како би се омогућило стварање адекватне подршке за постизање жељених циљева.

Не постоје друге опције за постизање жељене промене, имајући у виду да је неопходна измена регулаторног оквира с обзиром да су предложена решења нормативна материја.

*3) Да ли су, поред рестриктивних мера (забране, ограничења, санкције и слично) испитане и подстицајне мере за постизање посебног циља?*

*/*

1. *Да ли су у оквиру разматраних опција идентификоване институционално*

*управљачко организационе мере које је неопходно спровести да би се постигли посебни циљеви?*

Овом уредбом не уводе се организационе, управљачке и институционалне промене.

*5) Да ли се промена може постићи кроз спровођење информативно-едукативних мера?*

Информисање привредних субјеката представља важну меру коју је потребно предузети ради остваривања оптималних резултата ове уредбе.

*6) Да ли циљне групе и друге заинтересоване стране из цивилног и приватног сектора могу да буду укључене у процес спровођења јавне политике, односно прописа или се проблем може решити искључиво интервенцијом јавног сектора?*

Заинтересоване стране, привредни субјекти који обављају делатност продаје добара и услуга на пијачним тезгама и сличним објектима, указали су на проблеме који се огледаjу кроз повећање трошкова и непотребног администрирања, уколико би услед специфичности делатности истих, дошли у ситуацију да евидентирају промет преко електронског фискалног уређаја.

С тим у вези, а имајући у виду да су предложена решења нормативна материја, нема могућности да се циљеви који се желе постићи реше без доношења уредбе, односно без интервенције надлежног пореског органа.

*7) Да ли постоје расположиви, односно потенцијални ресурси за спровођење идентификованих опција?*

*/*

*8) Која опција је изабрана за спровођење и на основу чега је процењено да ће се том опцијом постићи жељена промена и остварење утврђених циљева?*

Предложенo ослобођењe од обавезе евидентирања промета на мало преко електронског фискланог уређаја појединих привредних субјеката омогућиће да исти имају несметаност и олакшавање пословних процеса у обављању ових делатности.

На овај начин ће се постићи жељена промена у смислу смањења трошкова и непотребног администрирања код појединих привредних субјекта.

**4. Кључна питања за анализу финансијских ефеката**

1. *Какве ће ефекте изабранa опцијa имати на јавне приходе и расходе у средњем и дугом року?*

Предложенo ослобођењe од обавезе евидентирања промета на мало преко електронског фискланог уређаја имају неутралан ефекат.

1. *Да ли је финансијске ресурсе за спровођење изабране опције потребно обезбедити у буџету, или из других извора финансирања и којих?*

За спровођење ове уредбе није потребно обезбедити средства у буџету Републике Србије.

*3) Како ће спровођење изабране опције утицати на међународне финансијске обавезе?*

/

*4) Колики су процењени трошкови увођења промена који проистичу из спровођења изабране опције (оснивање нових институција, реструктурирање постојећих институција и обука државних службеника) исказани у категоријама капиталних трошкова, текућих трошкова и зарада?*

/

*5) Да ли је могуће финансирати расходе изабране опције кроз редистрибуцију постојећих средстава?*

/

*6) Какви ће бити ефекти спровођења изабране опције на расходе других институција?*

/

**5. Кључна питања за анализу економских ефеката**

*1) Које трошкове и користи (материјалне и нематеријалне) ће изабрана опција проузроковати привреди, појединој грани, односно одређеној категорији привредних субјеката?*

Предлог уредбе неће створити додатне трошкове за привреду. Поред тога, процењује се да ће спровођење предложенe изменe имати за последицу смањење трошкова и административног оптерећења поштовања прописа за привреду, чиме ће се посредно утицати на ценовну конкурентност привредних субјеката.

*2) Да ли изабрана опција утиче на конкурентност привредних субјеката на домаћем и иностраном тржишту (укључујући и ефекте на конкурентност цена) и на који начин?*

Очекује се да ће смањење административног оптерећења посредно утицати на ценовну конкурентност привредних субјеката.

*3) Да ли изабране опције утичу на услове конкуренције и на који начин?*

Предметна уредба нема утицаја на услове конкуренције.

*4) Да ли изабрана опција утиче на трансфер технологије и/или примену техничко-технолошких, организационих и пословних иновација и на који начин?*

*/*

*5) Да ли изабрана опција утиче на друштвено богатство и његову расподелу и на који начин?*

*/*

*6) Какве ће ефекте изабрана опција имати на квалитет и статус радне снаге (права, обавезе и одговорности), као и права, обавезе и одговорности послодаваца?*

Ефекти на радну снагу се огледају у томе што ће олакшати пословање кроз непотребно администрирање.

**6. Кључна питања за анализу управљачких ефеката**

1. *Да ли се изабраном опцијом уводе организационе, управљачке или институционалне промене и које су то промене?*

Предметном уредбом не уводе се организационе, управљачке и институционалне промене.

1. *Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?*

/

1. *Да ли је за реализацију изабране опције било потребно извршити реструктурирање постојећег државног органа, односно другог субјекта јавног сектора (нпр. проширење, укидање, промене функција/хијерархије, унапређење техничких и људских капацитета и сл.) и у којем временском периоду је то потребно спровести?*

За реализацију изабране опције није потребно извршити реструктурирање постојећег државног органа нити било ког другог субјекта.

1. *Да ли је изабрана опција у сагласности са важећим прописима, међународним споразумима и усвојеним документима јавних политика?*

Изабрана опција је у сагласности са важећим прописима.

1. *Да ли изабрана опција утиче на владавину права и безбедност? Да ли изабрана опција утиче на одговорност и транспарентност рада јавне управе и на који начин?*

Изабрана опција омогућава транспарентност рада јавне управе имајући у виду да се истом утиче на сузбијање сиве економије кроз основни циљ који се огледа у свеобухватној фискализацији, као и жељених промена у смислу смањења трошкова и непотребног администрирања код појединих привредних субјекта.

1. *Које додатне мере треба спровести и колико времена ће бити потребно да се спроведе изабрана опција и обезбеди њено касније доследно спровођење, односно њена одрживост?*

Минимално процењен потребан период за имплементацију горе наведених техничких решења је годину дана.

**7. Кључна питања за анализу ризика**

1. *Да ли је за спровођење изабране опције обезбеђена подршка свих кључних заинтересованих страна и циљних група? Да ли је спровођење изабране опције приоритет за доносиоце одлука у наредном периоду (Народну скупштину, Владу, државне органе и слично)?*

За спровођење изабране опције обезбеђена је подршка свих кључних заинтересованих страна и циљних група. Потреба за прописивањем ослобођења од обавезе евидентирања промета на мало преко електронског фискалног уређаја предмет је континуираног интересовања заинтересованих лица. С тим у вези, спровођење изабране опције представља приоритет за доносиоце одлука у наредном периоду.

*2) Да ли су обезбеђена финансијска средства за спровођење изабране опције? Да ли је за спровођење изабране опције обезбеђено довољно времена за спровођење поступка јавне набавке уколико је она потребна?*

/

*3) Да ли постоји још неки ризик за спровођење изабране опције?*

/

***Информације о спроведеним консултацијама:***

Истичемо да је приликом израде Закона о фискализацији, на основу кога се доноси и ова уредба, спреведен поступак консултација, као и јавна расправа о наведеном закону, на којој су све заинтересоване стране имале могућност да изнесу своје предлоге, примедбе и сугестије, а с обзиром на то да се овом уредбом врше измене Уредбе o одређивању делатности код чијег обављања не постоји обавеза евидентирања промета на мало преко електронског фискалног уређаја („Службени гласник РС”, бр. 32/21, 117/21, 51/22, 141/22 и 85/23), којом се ближе уређује материја која је регулисана Законом о фискализацији, у току израде наведеног Предлога уредбе нису спроведене додатне консултације, имајући у виду да се истом битно не мења начин остваривања права, обавеза и правних интереса физичких и правних лица.

Одредбама члана 41. став 3. Закона о планском систему Републике Србије („Службени гласник РС”, број 30/18) прописано је да се на органе државне управе сходно примењује члан 37. тог закона у погледу контроле спровођења анализе ефеката прописа пре њиховог усвајања од стране Владе, за све законе и друге прописе којима се битно мења начин остваривања права, обавеза и правних интереса физичких и правних лица.

Указујемо да је доношење ове уредбе због свог садржаја, односно природе, није била предмет других консултација у складу са чланом 44. став 2. Уредбе о методологији управљања јавним политикама, анализи ефеката јавних политика и прописа и садржају појединачних докумената јавних политика („Службени гласник РС”, број 8/19).

Предлогом уредбе не уређују се нови административни поступци сагласно Закону о Регистру административних поступака („Службени гласник РС”, број 44/21).

VI. ПРЕГЛЕД ОДРЕДАБА УРЕДБЕ О ОДРЕЂИВАЊУ ДЕЛАТНОСТИ КОД ЧИЈЕГ ОБАВЉАЊА НЕ ПОСТОЈИ ОБАВЕЗА ЕВИДЕНТИРАЊА ПРОМЕТА НА МАЛО ПРЕКО ЕЛЕКТРОНСКОГ ФИСКАЛНОГ УРЕЂАЈА КОЈЕ СЕ МЕЊАЈУ

Члан 4а

Обвезници фискализације који се баве продајом добара и услуга на пијачним тезгама и сличним објектима немају обавезу евидентирања промета на мало и примљених аванса за промет на мало преко електронског фискалног уређаја почев од 1. маја 2022. године закључно са ~~31. децембром 2024. године~~ 31. ДЕЦЕМБРОМ 2025. ГОДИНЕ.